Document ID: 32005D0943

KOMISJONI OTSUS,
21. detsember 2005,
millega muudetakse otsust 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti
(teatavaks tehtud numbri K(2005) 5496 all)
(2005/943/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 19 alapunkti ii,
ning arvestades järgmist:
(1)
Vastavalt komisjoni otsusele 93/195/EMÜ (2) kohaldatakse registreeritud hobuste taassisenemist pärast võidusõidu, võistlemise ja kultuuriürituste tõttu toimunud ajutist eksporti ainult nende hobuste suhtes, kes on kolmandas riigis olnud vähem kui 30 päeva.
(2)
Vastavalt kõnealusele otsusele lubatakse võistlusel United Arab Emirates Endurance World Cup osalenud ja kõnealuses otsuses sätestatud nõuetele vastavatel hobustel siiski taassiseneda ühenduse territooriumile pärast vähem kui 60 päeva pikkust ajutist eksporti.
(3)
Et hõlbustada ühendusest pärit hobuste osalemist kõnealustel võistlustel, tuleks kõnealust erireeglit kohaldada kõikide Endurance World Cup’i võistluste korral, mida korraldatakse vastavalt rahvusvahelise ratsaspordiliidu (FEI) eeskirjadele (sealhulgas veterinaarjärelevalvealastele eeskirjadele), olenemata sellest, millises vastavalt direktiivile 90/426/EMÜ heakskiidetud riigis võistlused toimuvad.
(4)
Seepärast tuleks otsust 93/195/EMÜ vastavalt muuta.
(5)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 93/195/EMÜ muudetakse järgmiselt.
1.
Artikli 1 seitsmes taane asendatakse järgmisega:
“-
on osalenud Endurance World Cup’i võistlustel, olenemata sellest, millises vastavalt direktiivile 90/426/EMÜ heakskiidetud riigis võistlused toimuvad, ja vastavad veterinaarsertifikaadis sätestatud nõuetele käesoleva otsuse VII lisas esitatud näidise kohaselt.”
2.
VII lisa asendatakse käesoleva otsuse lisaga.
Artikkel 2
Käesolevat otsust kohaldatakse alates 27. detsembrist 2005.
Artikkel 3
Käesolev otsus on adresseeritud liikmesriikidele.
Brüssel, 21. detsember 2005

Labels: 0
3
6